REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: 06-2/115-20

26. oktobar 2020. godine

B e o g r a d

**Z A P I S N I K**

**DRUGE SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU, ODRŽANE 24. OKTOBRA 2020. GODINE**

 Sednica je počela u 9,00 časova.

Sednicom je predsedavao Vladimir Đukanović, predsednik Odbora.

 Sednici su prisustvovali članovi Odbora: Sanja Lakić, Velibor Milojičić, Đorđe Komlenski, Žarko Mićin, Nebojša Pavlović, Nenad Baroš, Đorđe Dabić, Biljana Pantić Pilja, Jelena Žarić Kovačević, Dragan M. Marković, Atila Juhas, Toma Fila i Sanja Jefić Branković.

Sednici je prisustvovao i Vladica Maričić, zamenik člana dr Aleksandra Martinovića.

 Sednici nisu prisustvovali članovi Odbora: doc. dr Mihailo Jokić i Vladan Zagrađanin.

Predsednik Odbora je konstatovao da su ispunjeni uslovi za rad i punovažno odlučivanje i obavestio članove i zamenika člana Odbora da je u skladu sa članom 72. stav 2. Poslovnika Narodne skupštine sednicu sazvao u roku kraćem od roka predviđenog Poslovnikom, kako bi Odbor što pre razmotrio Predlog zakona o ministarstvima, koji je i prva tačka dnevnog reda sednice Narodne skupštine.

Pre prelaska na rad po tački utvrđenog dnevnog reda, predsedavajući je predložio, a članovi Odbora su bez primedbi prihvatili – da se na narednim sednicama Odbora ne stavlja tačka Razno.

Predsednik Odbora je stavio na glasanje, a članovi Odbora su **jednoglasno** utvrdili sledeći

D n e v n i r e d :

1. Razmatranje Predloga zakona o ministarstvima, koji je podnelo 167 narodnih poslanika Poslaničke grupe „Aleksandar Vučić – za našu decu“ (broj 011-1531/20 od 23. oktobra 2020. godine) u načelu.

**PRVA TAČKA -** Razmatranje Predloga zakona o ministarstvima, koji je podnelo 167 narodnih poslanika Poslaničke grupe „Aleksandar Vučić – za našu decu“ (broj 011-1531/20 od 23. oktobra 2020. godine) u načelu.

Predsednik je otvorio raspravu u vezi sa ovom tačkom dnevnog reda, a kako se niko nije javio za reč, zaključio je raspravu i stavio na glasanje:

-Predlog da Odborodluči da predloži Narodnoj skupštini da prihvati Predlog zakona o ministarstvima, koji je podnelo 167 narodnih poslanika Poslaničke grupe „Aleksandar Vučić – za našu decu“ (broj 011-1531/20 od 23. oktobra 2020. godine)u načelu

Članovi i zamenik Odbora su **jednoglasno** prihvatili ovaj predlog.

Predsednik je pozvao članove odbora da daju predlog za izvestioca Odbora na sednici Narodne skupštine, pa kako se niko nije javio za reč, predložio je da on kao predsednik, bude određen za izvestioca Odbora na sednici Narodne skupštine.

Članovi i zamenici članova Odbora su **jednoglasno** prihvatili ovaj predlog i izjasnili se da i svaki sledeći put za izvestioca Odbora za pravosuđe, državnu upravu i lokalnu samoupravu bude određen predsednik Odbora.

Sednica je završena u 9,20 časova.

SEKRETAR PREDSEDNIK

Sanja Pecelj Vladimir Đukanović